Zoja Hertz

Zoja Hertz (ka Herz ja Gerts; sündinud 4. augustil 1957 Soltsõs Novgorodi oblastis Venemaalhttp://erb.nlib.ee/?kid=22884889&oid=9358c35b) on Eesti pianist ja kontsertmeister.

Ta on lõpetanud 1980. aastal Tallinna Konservatooriumi dotsent Virve Lippuse klassis. 1991. aastal stažeeris ta Moskva Suures Teatris prof Mogilebskaja meistriklassis. 

Hertz töötas aastatel 1980–1985 Moskva Kultuuriinstituudi orkestridirigeerimise osakonna kontsertmeistrina. 

Kontsertmeistrina on ta esinenud paljude lauljate saatjana nii Eestis kui ka Saksamaal, Rootsis, Venemaal ja Ukrainas.  

Aastatel 1985–1997 töötas Hertz Vanemuise teatris. Ta osales kontsertmeistrina rohkem kui 50 lavateose lavaletoomisel, sealhulgas ooperid ”Nabucco”, ”Rigoletto”, ”Traviata”, ”Othello”, ”Tosca”, ”Nahkhiir”, ”Carmen”, ”Don Quijote”, ”Pajatsid”, ”Don Giovanni” ja ”Boriss Godunov”, muusikal ”Oliver” jm.

Alates 1999. aastast on ta koostöös Smithbridge Productionsiga aidanud lavale tuua muusikalid ”Linnupuur”, ”Vampiiride tants”, ”Hüljatud”, ”Miss Saigon”, ”Kabaree”, "Oliver", "Tuhkatriinu" ja "Georg". PromFesti raames aitas ta 2003. aastal Pärnu Endla teatris lavale tuua ooperi "Rigoletto".

Hertz on olnud ka Heino Elleri nimelise Tartu Muusikakooli ja 1997–2001 Georg Otsa nimelise Tallinna Muusikakooli pedagoog-kontsertmeister. 

2001. aastast on ta olnud vabakutseline. Tegutsenud ka lauluõpetaja ja hääleseadjana. 

Tunnustus

 1996 Eesti Vabariigi kultuuristipendium muusikateatri alal
 2006 Eesti Teatriliidu sõna-, muusika-, balleti- ja tantsulavastuste žürii eriauhind

Isiklikku

Zoja Hertzil on varasemast abielust poeg Mihhail Gerts.Jassi Zahharov: elus ei tohi mitte midagi maha salata ERR Eeter, 29.09.2025. Alates 2009. aastast on ta abielus laulja Jassi Zahharoviga.

Viited

Kategooria:Eesti pianistid
Kategooria:Eesti Muusika- ja Teatriakadeemia vilistlased
Kategooria:Sündinud 1957